**clepsidra**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

uite

se termină

te înroşeşti mai rar

nu mai zâmbeşti

croşetezi zile

pe balansoarul bunicii

ai uitat modelul

firul tot mai subţire

urcă timid

pe coapse

printre degete

în inimă

până în centrul pupilelor tale albastre

eclipsate -4,-5

croşetezi

o zi pe dos

două pe faţă

numele celei de-a noua pisici

s-a pierdut

acolo

de unde nu se mai întoarce nimic

îi eşti recunoscătoare

ţi-a ascuns ghemul

toarce amintiri

firul tot mai fragil

se încurcă

îl tragi obosită

croşetezi

o singură întrebare

umple pendula

cât a rămas